বামফ্রন্ট জমানায় ২০০৭ সালে পশ্চিম মেদিনীপুরের শালবনিতে ইস্পাত কারখানা গড়তে চেয়ে রাজ্য সরকারের সঙ্গে চুক্তি করেছিল জিন্দল গোষ্ঠী। কাজও শুরু হয়। ইতিমধ্যে কাঁচামালের জোগানের পাশাপাশি প্রশাসনিক জটিলতার কারণে তারা থমকে যায়। সপ্তাহ দুয়েক আগে সংস্থার চেয়ারম্যান তথা ম্যানেজিং ডিরেক্টর সজ্জন জিন্দল বলেছিলেন, অনির্দিষ্টকালের জন্য প্রকল্প স্থগিত রাখা হচ্ছে। তখনও বোঝা যায়নি যে, জিন্দল গোষ্ঠী জমি ফেরত দিতে চলেছে। এর অর্থই হল, প্রকল্পটির হিমঘরে চলে যাওয়া।